Downloaded from YTS.MX
Official YIFY movies site: YTS.MX
‫- לפני 13.8 מיליארד שנים -‬
‫אחרי המפץ הגדול,‬
‫היקום התמלא במרק קוסמי של מימן ושל הליום.‬
‫בסופו של דבר, אטומי המימן וההליום‬
‫התחילו להתחבר זה לזה, וכך נוצרו הכוכבים.‬
‫הכוכבים כנראה התקבצו בגלקסיות.‬
‫המדענים מכנים זאת "האור הראשון".‬
‫לראות את האור הראשון,‬
‫את הגלקסיות הראשונות ביקום שלנו…‬
‫העבר הרחוק הזה הוא שחר הבריאה.‬
‫כשאנחנו מביטים בשמיים,‬ ‫מעבר לכוכבים בשביל החלב,‬
‫אנחנו רואים רק חושך.‬
‫מעולם לא הייתה לנו טכנולוגיה שתאפשר לנו‬ ‫לראות את הפרק הראשון בתולדות היקום.‬
‫כדי להביט לעבר,‬
‫כדי לראות את האור הראשון,‬
‫צריך את הטלסקופ הכי מורכב בתולדות האנושות.‬
‫פרויקט טלסקופ וב‬ ‫הוא המשימה המסוכנת ביותר בתולדות נאס"א.‬
‫המשימה הזאת עשויה להיות ניצחון טכנולוגי‬
‫או אסון קורע לב.‬
‫אנחנו משגרים את טלסקופ החלל הגדול ביותר‬ ‫למרחק 1.5 מיליון ק"מ מכדה"א.‬
‫אלפי דברים יכולים להשתבש.‬
‫זה המספר הגדול ביותר של נקודות כשל בודדות‬ ‫בכל משימה עד כה.‬
‫כשאני מעיזה לחשוב מה יקרה אם זה לא יעבוד…‬
‫זו מחשבה מפחידה מאוד.‬
‫כל מהנדס מערכות משימה מנוסה‬ ‫שחושב שאין שום קשר למזל‬
‫הוא טיפש או שקרן.‬
‫התמונות הראשונות יעזרו לנו‬ ‫להתקרב למציאת תשובות לשאלות הגדולות:‬
‫"מאיפה באנו?"‬
‫"איך הגענו לכאן?"‬
‫"האם אנחנו לבד?"‬
‫זו ההיסטוריה שלנו. ממש שם.‬
‫זו כל ההיסטוריה שלנו.‬ ‫-כל ההיסטוריה שלנו נמצאת שם.‬
‫אין לי ספק שהטלסקופ הזה‬ ‫הוא הקפיצה הענקית הבאה‬
‫בחיפוש אחר חיים.‬
‫היקום עצום ממדים,‬
‫ודאי התפתחו בו עוד חיים תבוניים.‬
‫טלסקופ החלל ג'יימס וב‬
‫ישנה מן היסוד‬ ‫את האופן שבו אנו מבינים את היקום.‬
‫- אל הלא נודע -‬
‫- מכונת הזמן הקוסמית -‬
‫יש טלסקופ חדש בעיר.‬
‫טלסקופ החלל ג'יימס וב,‬
‫הנקרא על שם המנהל השני של נאס"א,‬
‫עומד להפוך למציאות.‬
‫הטלסקופ ישוגר מנמל חלל בגיאנה הצרפתית.‬
‫זוהי תזכורת שזו אינה משימה של נאס"א בלבד.‬
‫זו משימה משותפת של נאס"א,‬ ‫של סוכנות החלל האירופית‬
‫ושל סוכנות החלל הקנדית.‬
‫- 25 בדצמבר 2021 -‬
‫בפרויקט הושקעו‬ ‫שלושה עשורים ועשרה מיליארד דולר,‬
‫והוא עורר מחלוקות לאורך הדרך.‬
‫תקלות רבות, משברים בתקציב,‬
‫אפילו סכנת ביטול ע"י הקונגרס.‬
‫השיגור של טלסקופ החלל ג'יימס וב‬
‫הוא הימור אדיר מבחינת נאס"א.‬
‫אם משהו ישתבש,‬
‫כעשרה מיליארד דולר ועבודה של 20 שנה‬
‫ירדו לטמיון בן רגע.‬
‫היי, מה שלומך?‬
‫מה שלומך?‬ ‫-טוב.‬
‫תומס זורבוכן הוא מנהל תוכניות המדע בנאס"א.‬
‫ד"ר זי, כפי שהוא מכונה.‬
‫היום הגדול הגיע.‬
‫עשרות שנים הושקעו בפרויקט,‬
‫אנשים רבים עבדו על הטלסקופ הזה,‬
‫וכעת אנחנו דקות ספורות משיגור.‬
‫על גבי הטיל הזה יש טלסקופ.‬
‫טלסקופ שיותר מ-10,000 אנשים‬ ‫עבדו עליו בדרכים רבות.‬
‫ולטלסקופ הזה מצטרפות‬ ‫כל התקוות והחלומות של האנשים האלה,‬
‫וגם של עשרות אלפי מדענים,‬ ‫אפילו מדענים שטרם נולדו,‬
‫שיפיקו תועלת מהמידע הזה,‬
‫וכולם יחד ממתינים לדקות האחרונות‬ ‫של הספירה לאחור לשיגור לחלל.‬
‫יש אישור. כל המערכות מוכנות.‬
‫שלושים שניות לספירה לאחור.‬
‫פרויקט טלסקופ וב‬ ‫הוא המשימה הקשה ביותר בתולדות נאס"א.‬
‫היו בעיות ייצור, בעיות תכנון, בעיות מערכת,‬
‫בעיות כוח אדם.‬
‫לפעמים הרגשתי שזה חסר סיכוי.‬
‫מתכוננים לסיום הספירה לאחור.‬
‫עשר, תשע, שמונה…‬
‫פרויקט וב בעיניי‬ ‫הוא המקבילה המדעית של תוכנית אפולו.‬
‫זה דבר קשה מאוד, כמעט בלתי אפשרי.‬
‫ובכל זאת אנחנו עושים אותו.‬
‫…שלוש, שתיים, אחת, שיגור!‬
‫- שלושה חודשים קודם לכן -‬
‫- מרכז החלל גודרד‬ ‫גרינבלט, מרילנד -‬
‫הדרך לשיגור הזה הייתה ארוכה מאוד.‬
‫עבדתי על הפרויקט במשך 15 שנים.‬
‫אני מרגישה שהמקצוע שלי‬ ‫הוא חלק מרכזי מהזהות העצמית שלי.‬
‫יש לי אהבה ותשוקה למקצוע,‬ ‫לכן אני עושה את זה.‬
‫כשאני מעיזה לחשוב מה יקרה אם זה לא יעבוד…‬
‫הקדשתי את כל הקריירה שלי לזה.‬
‫זו מחשבה מפחידה מאוד.‬
‫- אפולו 11‬ ‫נאס"א -‬
‫כבר בגיל שש או שבע‬
‫החלטתי שזה מה שאני רוצה לעשות.‬ ‫אני רוצה להיות אסטרונומית.‬
‫גדלתי בחווה קטנה באזור הכפר של ארקנסו,‬ ‫באמצע שום מקום.‬
‫לא היו אורות עירוניים בסביבה.‬
‫היה חשוך מאוד, והשמיים היו יפהפיים.‬
‫שמי הלילה הילכו עליי קסם מאז שהייתי ילדה.‬
‫- שיגור טלסקופ האבל‬ ‫24 באפריל 1990 -‬
‫צפיתי בשיגור כשהייתי בכיתה ד' או ה'.‬
‫קיבלנו אישור‬ ‫להתחיל בשחרור המחברים הקדמיים.‬
‫אנחנו רואים את שתי השמיכות‬ ‫נפרשות על המערך הסולרי.‬
‫זה טוב.‬
‫אני מאחל להאבל הרפתקאות משלו‬
‫ומקווה שהוא יספק תשובות לתעלומות היקום.‬
‫החליטו לכוון אותו לאזור ריק בשמיים,‬
‫אזור ריק לגמרי, רק כדי לראות מה יקרה.‬
‫כמו שאר העולם,‬
‫אני זוכרת שהייתי המומה ממה שראינו.‬
‫התברר ש"האזור הריק" מלא באלפי גלקסיות.‬
‫זה המחיש לנו לראשונה‬
‫עד כמה היקום עתיק.‬
‫זה סוג של תכסיס פיזיקלי מגניב.‬
‫אנחנו יכולים לראות את העבר‬
‫הודות לטלסקופים העצומים האלה.‬
‫טלסקופים דומים למכונות זמן,‬
‫כי הם מאפשרים לנו לראות את היקום‬ ‫כפי שהוא היה בעבר.‬
‫זה נשמע כמו מדע בדיוני,‬ ‫אבל זה אפשרי הודות לעובדה הפשוטה‬
‫שלאור לוקח זמן לנוע בחלל.‬
‫כשאנחנו מביטים בפנס רחוב,‬
‫לאור מפנס הרחוב לוקח שבריר שנייה‬ ‫לחצות את הרחוב ולהגיע לעיניים שלנו.‬
‫לאור מהשמש‬ ‫לוקח כשמונה דקות להגיע לכדור הארץ.‬
‫עכשיו תרחיבו את זה‬ ‫לאזורים רחוקים יותר ויותר ביקום.‬
‫ככל שהדברים רחוקים יותר מאיתנו,‬
‫כך נדרש לאור זמן רב יותר‬ ‫להגיע לטלסקופים שלנו.‬
‫אז אנחנו ממש רואים אותם כפי שהם היו בעבר.‬
‫האבל אפשר לנו להביט אל העבר הרחוק‬
‫ולראות כמה גלקסיות מוקדמות מאוד,‬ ‫כמה גלקסיות צעירות מאוד.‬
‫אבל ההתחלה עדיין חסרה.‬
‫עדיין חסר לנו החלק הראשון בפרק הראשון‬
‫בסיפור היקום,‬ ‫שהתחיל לפני 13.8 מיליארד שנים.‬
‫אנחנו רוצים להביט אל מרחבי החלל‬ ‫ולחזור לראשית הזמן‬
‫כדי לענות על השאלות…‬
‫- דן גולדין‬ ‫לשעבר מנהל נאס"א -‬
‫"כיצד נוצרות גלקסיות?"‬
‫"האם יש מחוץ למערכת השמש שלנו‬ ‫כוכבי לכת נוספים המתאימים למחייה?"‬
‫"האם החיים ייחודיים לכדור הארץ?"‬
‫טלסקופ האבל וטלסקופים קרקעיים‬ ‫סיפקו לנו התחלה חשובה,‬
‫אבל עלינו להתקדם עוד,‬
‫וטלסקופ החלל של הדור הבא,‬
‫טחד"ב, יהיה הקפיצה הגדולה הבאה.‬
‫זה הפרויקט‬ ‫שהוליד את טלסקופ החלל ג'יימס וב.‬
‫וב הוא קפיצה ענקית קדימה.‬
‫המשימה הזאת היא הקפיצה הגדולה ביותר‬ ‫מבחינת היקף השיפורים בכל ההיבטים.‬
‫וב הוא אם כל הטלסקופים.‬
‫היה ברור שעשרה ניסים צריכים להתחולל.‬
‫טכנולוגיות חדשות לגמרי‬ ‫שאיש לא השתמש בהן בעבר.‬
‫גלאי חדש לגמרי,‬
‫מערכת אלקטרונית חדשה לגמרי‬ ‫שתמקד את המראות.‬
‫עשרה ניסים כאלה.‬
‫אחד הנתונים החשובים ביותר בכל פרויקט‬ ‫הוא מספר נקודות הכשל הבודדות.‬
‫"נקודת כשל בודדת"‬ ‫היא תקלה בפעולה של רכיב בודד במערכת,‬
‫רכיב שתקלה בו פירושה כישלון המשימה כולה.‬
‫יש אישור שהמצנח נפתח,‬ ‫ואנחנו רואים האטה משמעותית.‬
‫מספר נקודות הכשל הבודדות‬ ‫בנחיתה על מאדים הוא 90-80,‬
‫וזה אחד הדברים המסוכנים ביותר שעשינו.‬
‫המספר בווב גדול פי שלושה או ארבעה.‬
‫זה יפהפה, מייק. באמת.‬
‫הם הניפו את הדגל,‬ ‫ואפשר לראות את הכוכבים ואת הפסים.‬
‫מבחינת נקודות כשל בודדות,‬ ‫הוא גרוע יותר מתוכנית אפולו.‬
‫- נקודות כשל בודדות -‬
‫אז כמה נקודות כשל בודדות יש לנו?‬ ‫התשובה היא 344.‬
‫זה המספר הגדול ביותר של נקודות כשל בודדות‬ ‫בכל משימה עד כה.‬
‫זה פשוט פרויקט בלתי אפשרי.‬
‫- בולטימור, מרילנד -‬
‫- מייק מנזל‬ ‫מהנדס ראשי -‬
‫אנחנו יודעים‬ ‫שתמיד יש דברים שאי אפשר לצפות בתחום הזה.‬
‫בסופו של דבר, טכנית, אני אשא בכל האחריות.‬
‫אתה מחליט את ההחלטה הכי טובה שאפשר‬ ‫בהתבסס על הנתונים שיש לך,‬
‫אבל אתה יודע ש…‬
‫תמיד יש סיכון מסוים בהחלטות האלה.‬
‫קט?‬ ‫-כן.‬
‫תירגע, שובב.‬
‫אני ממוקד במשימה הזאת כבר 24 שנים.‬
‫במובן מסוים, היא דומה לילד נוסף.‬
‫טלסקופ החלל ג'יימס וב‬ ‫היה חלק בלתי נפרד מהחיים של הילדים שלי‬
‫מאז גיל תשע או ארבע.‬
‫הבן שלי בן 30 עכשיו, והבת שלי בת 28.‬
‫החשש שמלווה אותך הוא שאם משהו ישתבש,‬
‫התקשורת והפוליטיקאים יכפישו את השם שלך.‬
‫כל דבר מדאיג אותו. זה בגנים של משפחת מנזל.‬
‫כל דבר קטן מדאיג אותם.‬
‫הוא לא ישן טוב בלילה.‬
‫כל נקודות הכשל הבודדות האלה שיכולות להשתבש‬
‫מדאיגות אותך, ו…‬
‫ברור שאני דואג. כל הצוות דואג, אז…‬
‫לכן אנחנו שומרים על ערנות‬ ‫ומתרכזים בנקודות האלה.‬
‫אלה כמה מהסקיצות הראשוניות‬
‫של מה שנקרא בזמנו טלסקופ החלל של הדור הבא.‬
‫ככל שהמראה גדולה יותר, כך נאסף יותר אור.‬
‫אז כדי לראות את האור הראשון‬ ‫הטלסקופ חייב להיות גדול מאוד.‬
‫הכנו חמש סקיצות שונות. זו אחת הראשונות.‬
‫בעיצובים האלה, השטן נמצא בפרטים.‬
‫רק כשמגיעים‬ ‫לשרטוטים הנדסיים מפורטים שנראים ככה‬
‫הבעיות מתגלות.‬
‫הבעיה הברורה ביותר‬
‫היא שקוטר הטלסקופ גדול יותר‬ ‫מקוטר הטיל שאמור לשאת אותו.‬
‫אז צריך לקפל אותו.‬
‫היו לנו פריסות שבהן‬ ‫מקטעי המראה המרכזית נערמו זה על גבי זה,‬
‫קצת כמו נגן תקליטים.‬
‫אחד הרעיונות שלנו‬ ‫היה לפרוס את המראה הראשית‬
‫באמצעות שתי כנפיים שמזכירות שולחן נפתח,‬ ‫וזה מה שאנחנו עושים עכשיו.‬
‫סקירת העיצוב המקדימה שלנו נערכה ב-2008,‬
‫ואז הטלסקופ התחיל ללבוש צורה‬ ‫ולהיראות כמו הטלסקופ שיש לנו היום.‬
‫זה לא הדגם הכי מוצלח של וב,‬
‫אבל הוא מציג את רוב המאפיינים.‬
‫זו המראה הראשית. אור מהכוכבים מגיע,‬
‫פוגע במראה הראשית, מתרכז במראה המשנית‬
‫ונשלח לפירמידה השחורה הזאת.‬
‫לאחר מכן האור עובר לכאן,‬ ‫למקום שבו נמצא המכשור.‬
‫המצלמות, הספקטרומטרים…‬
‫סליחה, זה מודבק בצורה קצת רופפת,‬
‫אבל זה מגן השמש.‬
‫מגן השמש חוסם את האור‬ ‫מהשמש, מכדור הארץ ומהירח.‬
‫אנחנו רוצים שהטלסקופ יהיה קר‬
‫כדי שהוא לא יזהר באור חזק יותר‬ ‫מהכוכבים המעומעמים שאליהם הוא מכוון.‬
‫מתוך 344 נקודות הכשל הבודדות,‬
‫מאתיים עשרים וחמש קשורות לפריסת מגן השמש.‬
‫זאת פריסה שלא בוצעה מעולם.‬
‫זה מתחיל ככה:‬
‫יש שני משטחים גדולים בכל צד,‬
‫מורידים אחד מהם, ואז את השני.‬
‫הם מחזיקים את השכבות המקופלות של מגן השמש.‬
‫ואז מערכת מורכבת מאוד‬ ‫של גלגלות ומותחנים ממונעים‬
‫פורשת את מגן השמש‬ ‫עד שהוא מגיע לכל אחד מששת הקודקודים.‬
‫אנחנו נמתח בנפרד כל אחת מחמש השכבות‬
‫כדי ליצור את הצורה הנכונה‬ ‫ולהביא את השכבות למיקום הנכון זו ביחס לזו.‬
‫יש 34 נקודות כשל בודדות‬
‫הקשורות למתיחה של חמש השכבות.‬
‫שכבה שתיים בעוד שלוש, שתיים, אחת…‬
‫המשימה הזאת שונה מכל משימת חלל אחרת‬
‫כי הטלסקופ עדין מאוד.‬
‫זו לא חתיכת מתכת.‬
‫זה דומה יותר למטרייה מקופלת.‬
‫ביצענו שלוש פריסות בקנה מידה מלא,‬
‫והקיפולים החוזרים והנשנים‬ ‫שחקו את מגן השמש.‬
‫כשמגן השמש נקרע‬ ‫הגענו לנקודה שבה אמרנו, "לא.‬
‫"הגיע הזמן להפסיק את הבדיקות. זה מוגזם."‬
‫כשאתה עובד עם דברים כמו יריעות גדולות,‬
‫יש קילומטרים של כבלים,‬ ‫והם עלולים להסתבך זה בזה‬
‫ולהגיע למקומות‬ ‫שאסור שיגיעו אליהם באפס כבידה.‬
‫אלפי דברים יכולים להשתבש.‬
‫נפרק אותו, נקפל אותו,‬ ‫נשים אותו על גבי טיל,‬
‫ואז נרכיב אותו מחדש בחלל באופן רובוטי.‬
‫זה לא נעשה מעולם.‬
‫ארבעה עשר ימים לאחר השיגור‬ ‫נחבר את שני הצדדים של המראה הראשית.‬
‫יש עשר נקודות כשל בודדות‬ ‫הקשורות למראה הראשית,‬
‫חמש בכל כנף.‬
‫הפיצול ל-18 מקטעים נפרדים‬ ‫סיפק לנו דרך טובה לבנות את המראה.‬
‫כל אחת מהמראות ניתנת להזזה.‬
‫זה עוזר לנו למקם כל אחד מהמשושים האלה‬
‫ולמקד באופן רובוטי את הטלסקופ שלנו.‬
‫הוא יגיע למרחק 1.5 מיליון ק"מ מכדור הארץ,‬ ‫רחוק פי ארבעה מהירח.‬
‫אסור שהטלסקופ ייסדק או יישבר‬
‫כשהוא יגיע לטמפרטורות קיפאון.‬
‫- מבחן קיפאון‬ ‫2017 -‬
‫נאס"א השמישה מחדש‬
‫את תא הקיפאון הגדול ביותר‬ ‫במרכז החלל ג'ונסון.‬
‫הוא שימש במקור לתוכנית אפולו.‬
‫נדרשו שנים לבצע את ההתאמות הנדרשות‬ ‫עבור הטלסקופ הענק הזה.‬
‫זה טלסקופ בגובה של בניין בן שלוש קומות‬
‫שנבדק בטמפרטורות שמתקרבות לאפס המוחלט,‬
‫והוא עבד נהדר.‬
‫זה כמעט נס.‬
‫זה היה יום מדהים בגודרד,‬
‫יום שאנשים ציפו לו במשך שנים.‬
‫הרימו את הטלסקופ‬ ‫וסובבו אותו לעבר אזור הצפייה,‬
‫וכולנו זכינו לראות את המראה.‬
‫ברגע הזה אמרתי לעצמי, "אל תתחילי לבכות".‬
‫כי את רואה את ההשתקפות שלך‬
‫במראה שתראה אור‬
‫מגלקסיות צעירות וכוכבי לכת רחוקים.‬
‫ועכשיו היא רואה גם אותי?‬
‫זה היה ממש מגניב.‬
‫עיצבנו את הטלסקופ הזה‬ ‫לראות את היקום באור אינפרא-אדום.‬
‫משום שהגלקסיות הרחוקות ביותר‬ ‫נמצאות במרחק גדול כל כך מאיתנו,‬
‫הן פולטות את כל האור שלהן‬ ‫כאור אינפרא-אדום,‬
‫אור שהוא קצת יותר אדום‬ ‫מהאור שהעין האנושית מסוגלת לראות.‬
‫גם אם היה לנו טלסקופ כמו האבל,‬ ‫טלסקופ אור נראה,‬
‫אבל גדול בהרבה,‬
‫עדיין לא היינו יכולים לראות את האור‬ ‫מהגלקסיות הראשונות הללו.‬
‫המטרה הראשית של הטלסקופ‬ ‫היא לחקור גלקסיות קדומות,‬
‫אבל משום שהוא גדול ועוצמתי כל כך,‬
‫תהיה לו יכולת חסרת תקדים‬
‫לעזור לנו ללמוד עוד על אקזופלנטות,‬ ‫על כוכבי לכת שמקיפים כוכבים אחרים.‬
‫בפרט, הוא יעזור לנו לגלות‬ ‫אם אחד מכוכבי הלכת הקרובים אלינו‬
‫עשוי להיות מתאים למחייה.‬
‫כדי לעשות זאת,‬
‫הוא יסתכל על המולקולות‬ ‫שנמצאות באטמוספרה של כוכב הלכת הזה.‬
‫הוא יוכל לזהות מתאן,‬ ‫פחמן דו חמצני, אדי מים.‬
‫במקום שיש בו מים, לרוב יש גם חיים.‬
‫לא מוגזם לומר שהטלסקופ הזה‬ ‫הוא הקפיצה הענקית הבאה‬
‫בחיפוש אחר חיים ביקום.‬
‫כלומר, כמה מדהים יהיה אם אגיד,‬ ‫"תראו, הנה חמישה כוכבי לכת,‬
‫"וככל הנראה יש שם חיים"?‬
‫אתם מתארים לעצמכם? זה ישנה הכול.‬
‫- חודש אחד עד השיגור -‬
‫וב מייצג את האנושות במיטבה,‬
‫את הרצון לגלות את סודות היקום,‬
‫ללמוד עוד על עצמנו,‬ ‫על ההיסטוריה שלנו, על העולם עצמו.‬
‫לדעתי זה מדהים להפליא.‬
‫גדלתי בשווייץ.‬
‫אבי היה כומר אוונגליסטי‬ ‫בכנסייה פונדמנטליסטית.‬
‫בקושי שמענו על מדע.‬
‫בילדותי לימדו אותי‬ ‫שהיקום כולו נברא בשבעה ימים.‬
‫ואז הלכתי לשיעור אחד.‬
‫המורה הסבירה‬ ‫איך המדע שינה את מסלול ההיסטוריה.‬
‫וחשבתי, "זאת העבודה שאני רוצה.‬
‫"אני יכול לעסוק במדע,‬ ‫ובאמצעותו לשנות את מסלול ההיסטוריה."‬
‫אני בתפקיד כבר חמש שנים.‬
‫הרבה אנשים חושבים שאין לי מספיק סבלנות.‬
‫אין לי סבלנות לטעויות,‬ ‫ויש מי שחושב שאני נוקשה מדי.‬
‫אבל תתארו לעצמכם שזה ייכשל.‬
‫זה יחזיר לאחור‬ ‫את כל ההיסטוריה של מדע העולם‬
‫בעשור עד שני עשורים.‬
‫אני עוקב אחרי כל הקילומטרים שלי.‬
‫כל שנה… היעד הוא 1,500 כל שנה.‬
‫זה עולה ויורד לפי כמות הלחץ באותה שנה.‬ ‫יותר לחץ, יותר קילומטרים.‬
‫אני מתקרב ל-2,000.‬
‫נאס"א, נכון? זו הסוכנות שטבעה את הסיסמה,‬
‫"כישלון הוא לא אפשרות."‬
‫זו סיסמה שנשמעת ממש טוב,‬
‫אבל בכל פעם שאנחנו עושים משימה,‬ ‫כישלון הוא אפשרות.‬
‫היו אתגרים רבים מהרגע הראשון.‬
‫המכון הזה יפתח טלסקופ‬
‫במטרה לשגר אותו ב-2007.‬
‫מחיר היעד של הפרויקט יהיה 500 מיליון דולר.‬
‫בפעם הראשונה‬ ‫שמישהו דיבר על המחיר של הטלסקופ,‬
‫כל מי שעבד על טלסקופ החלל האבל,‬
‫שעלה יותר משישה מיליארד דולר,‬
‫ידע שזה קשקוש מוחלט.‬
‫כשהפרויקט הלך וגדל,‬
‫המחיר קפץ פתאום לשישה מיליארד דולר.‬
‫מר הווארד,‬ ‫ראית את הסרט "זהירות, הבית מתפרק"?‬
‫כן, בהחלט.‬
‫נדמה לי שהמשפט החוזר בסרט‬ ‫היה "רק עוד שבועיים".‬
‫איך נוכל להצדיק את זה לבוחרים שלנו?‬
‫נפתחה חקירה של הקונגרס.‬
‫ובקונגרס אמרו, "צריך לבטל את הפרויקט".‬
‫הייתה הרגשה שזה לא יקרה.‬
‫הקונגרס עמד לבטל את הפרויקט.‬
‫זה היה הלם.‬
‫אני מדענית צעירה‬ ‫שרוצה להשתמש בטלסקופ הזה לטובת המדע,‬
‫ועכשיו אנחנו פתאום עוצרים?‬
‫בקונגרס אמרו, "ניתן לכם את הכסף",‬ ‫ובשלב הזה אני נכנסתי לתמונה.‬
‫- תשעה מיליארד דולר -‬
‫אף אחד לא רצה לדבר על זה.‬ ‫כולם אמרו, "זה לא… זה בסדר".‬
‫שאלו, "איך אתם מתקדמים?"‬ ‫"אנחנו מאבדים זמן, אבל יהיה בסדר."‬
‫זה לא היה בסדר.‬
‫- בדיקות ויברציה ואקוסטיקה‬ ‫2017–2018 -‬
‫אני זוכר‬ ‫שהתכוננו לבדיקות ויברציה ואקוסטיקה.‬
‫בבדיקות האלה אתה מנסה לשבור את הטלסקופ.‬
‫כמובן, אתה רוצה שהוא ישרוד,‬ ‫אבל אתה מטלטל אותו כמו שהטיל יטלטל אותו.‬
‫והפגזנו אותו בצלילים חזקים,‬ ‫בדיוק כמו בשיגור.‬
‫הבדיקה הראשונה הייתה מוצלחת מאוד.‬
‫אבל כשערכנו בדיקה עם הטיל ומגן השמש,‬
‫המחברים התחילו ליפול.‬
‫יש 10,000 ברגים על הדבר הזה.‬
‫כל מי שתיקן אי פעם אופניים‬
‫יודע שצריך להדק את המחברים כדי שהם יינעלו.‬
‫המחברים לא היו נעולים.‬
‫איך זה ייתכן?‬
‫מדובר בשיגור לחלל. המחברים חייבים להינעל.‬
‫אז היינו צריכים למצוא את כל המחברים‬ ‫ולעצב אותם מחדש.‬
‫נדרשו שישה חודשים‬
‫ו-150 מיליון דולר כדי לתקן את הבעיה.‬
‫בכנות, אנשים עושים יותר מדי טעויות.‬
‫זה מביך.‬
‫- תקלות רבות בפרויקט הגדול הבא של נאס"א -‬
‫בינתיים, התפרסה כמות אדירה‬ ‫של כתבות שליליות על המשימה,‬
‫יותר מכל משימה אחרת.‬
‫אף אחד לא רוצה להיות חלק מכישלון.‬
‫כולם רוצים להיות חלק מהצלחה.‬
‫בדיוק כמו בקבוצת ספורט.‬
‫חייבים לצאת מהשפל, חייבים להפסיק להפסיד.‬
‫הצוות תמיד היה מדהים.‬
‫אני מייחס את זה למנהיגות.‬
‫יש סכנה שהמראה תינזק או תישרט,‬
‫אז אנחנו צריכים להיזהר מאוד.‬
‫הייתי צריך להחליף את המנהיגים‬
‫כדי לגבש את הצוות‬
‫וליצור את הריכוז ההכרחי‬ ‫למשימה מדהימה כל כך.‬
‫אתה רוצה את האנרגיה הזאת,‬ ‫"כן, אנחנו נצליח".‬
‫ולדעתי זה מה שקרה.‬
‫אני זוכר את היום שבו…‬
‫הופתעתי מאוד בפעם הראשונה.‬
‫שני החצאים,‬
‫המראה הראשית ומגן השמש, היו צריכים להתאחד.‬
‫ידעתי שזה יהיה קשה מאוד.‬
‫שני החצאים האלה לא נפגשו מעולם.‬
‫כל המערכות, כל הכבלים,‬ ‫הכול היה צריך לעבוד.‬
‫כששני החצאים התאחדו…‬
‫זה עבד בפעם הראשונה.‬
‫הצוות בקושי עמד בזמנים, הם לא התקדמו,‬
‫ופתאום הייתה התקדמות.‬
‫הם התעלו על הציפיות של הציבור.‬
‫זה מדהים.‬
‫הלכה למעשה, המשימה מוכנה.‬
‫אם ישאלו אותי,‬ ‫"עד כמה אתה בטוח בהצלחת השיגור של וב?"‬
‫אני מוכן להמר על הבית שלי.‬
‫עבדנו כל כך הרבה שנים‬ ‫כדי להביא את הטלסקופ הזה לכן השיגור.‬
‫יש בי חלק קטן ששואל,‬ ‫"הוא באמת כאן? זה באמת קורה?"‬
‫- קליפורניה -‬
‫אני מתרגשת, לחוצה ושמחה.‬
‫- מרכז החלל גיאנה‬ ‫גיאנה הצרפתית -‬
‫האם אני אוהב שיגורים? טוב…‬
‫אני אוהב אותם כשהם נגמרים.‬
‫זה כמו לקפוץ עם מצנח.‬
‫ברגע שהמצנח נפתח, זה תמיד כיף.‬
‫נותרו רק 12 שעות עד השיגור.‬
‫אני מחזיקה אצבעות שמזג האוויר לא ישתנה,‬ ‫ונוכל לשגר את הטלסקופ הזה מחר בבוקר.‬
‫אני לא מאמינה שסוף סוף הגענו לכאן.‬
‫אני כל כך נרגשת.‬ ‫אני כבר רוצה לשגר את הטלסקופ לחלל.‬
‫אני כותב את שני הנאומים בעצמי.‬
‫לדעתי חיוני שהם יהיו אותנטיים ואישיים.‬
‫בייחוד במקרה של אכזבה,‬
‫בכנות,‬
‫חיוני שאדבר מהלב ובאופן אותנטי.‬
‫אז זה חשוב.‬
‫את הנאום החיובי אף אחד לא יזכור.‬
‫זה לא משנה. אני יכול להגיד מה שאני רוצה.‬
‫הנאום השלילי משנה מאוד.‬
‫אז חשוב להשקיע בו מחשבה.‬
‫שבע, שש, חמש…‬
‫- שיגור אשכול לוויינים‬ ‫ארבעה ביוני 1996 -‬
‫…המראה.‬
‫הצתה.‬
‫אני זוכר את הכישלון הראשון של אריאן 5.‬ ‫אני עדיין זוכר איך זה נראה.‬
‫המראה.‬
‫אני עדיין זוכר את זה, המראה חרוט בזיכרוני.‬
‫פרמטרי ההנעה בטווח התקין.‬
‫המסלול בטווח התקין.‬
‫"השיגור היום לא היה מוצלח.‬
‫"וב לא הגיע למסלול כמתוכנן.‬
‫"זוהי תבוסה לכולנו,‬
‫"למדע ולחקר היקום.‬
‫"אנחנו בהחלט מאוכזבים.‬
‫"עם זאת, למרות התבוסה הקשה‬ ‫שאנחנו חווים כרגע,‬
‫"יש דבר אחד שלא ישתנה:‬
‫"המחויבות שלנו לחקר המדעי של החלל."‬
‫- יום השיגור‬ ‫25 בדצמבר 2021 -‬
‫הדבר האדיר ביותר בעשור הזה,‬ ‫אולי אפילו במאה הזאת, עומד לקרות.‬
‫היורש של האבל,‬
‫גדול פי שלושה‬ ‫ומתקדם בהרבה מבחינה טכנולוגית,‬
‫ישוגר לחלל.‬
‫אני אתחיל לבכות.‬
‫חג מולד שמח. קמתי הבוקר ב-4:50‬
‫כדי לצפות בשיגור של וב.‬
‫אני מתפלל לכל אלי המדע שהכול יעבור חלק‬
‫ושבעוד שישה חודשים נקבל מידע נפלא.‬
‫חג מולד שמח לכולם.‬
‫אנחנו במרכז הבקרה ג'ופיטר‬ ‫בקורו, גיאנה הצרפתית,‬
‫ואתם רואים בשידור חי‬ ‫טיל אריאן 5 על כן השיגור שלו,‬
‫מוכן לשלוח את טלסקופ החלל ג'יימס וב‬
‫לשלב הראשון במסע שלו.‬
‫עשרות אלפי מדענים צופים בשיגור הזה עכשיו.‬
‫כל עתידם תלוי בהצלחת השיגור.‬
‫חג מולד שמח! אנחנו מוכנים לצפות‬ ‫בשיגור של טלסקופ החלל ג'יימס וב.‬
‫כרגע לוח הבקרה ירוק,‬ ‫אין תקלות והספירה לאחור נמשכת.‬
‫גם צוות בקרת הטיסה בקורו‬ ‫מדווח שלא זוהו תקלות.‬
‫אין לי הרבה אמונות טפלות,‬
‫אבל היום אני לוקח איתי שלושה קמעות מזל:‬
‫רישיון המונית של אבא שלי,‬
‫עניבת הפרפר של סבא מנזל,‬
‫ויומן הטיסה של סבא דליאו, שהיה טייס פרטי.‬
‫נראה שהכול מוכן בנמל החלל‬
‫לשיגור בחג המולד.‬
‫המבצעים מתנהלים בצורה חלקה,‬ ‫הספירה לאחור מתקדמת יפה,‬
‫כל המערכות תקינות, ויש אישור לשיגור.‬
‫מזג האוויר מתאים לשיגור.‬
‫עובדי נאס"א‬ ‫מנטרים בקפידה את נתוני הטלמטריה‬
‫ומתכוננים לסיום הספירה לאחור.‬
‫עשר, תשע, שמונה…‬
‫שבע, שש, חמש,‬
‫ארבע, שלוש, שתיים, אחת…‬
‫- חוויאר אלוורס מרקס‬ ‫אסטרופיזיקאי -‬
‫כיבוי מנוע.‬
‫כל הפרמטרים בטווח התקין.‬
‫בעוד 17 שניות וב יתנתק מהטיל.‬
‫קפיצים ידחפו בעדינות את וב‬ ‫מהשלב העליון של אריאן 5.‬
‫התנתקות טלסקופ וב הושלמה.‬
‫קדימה, וב!‬
‫תודה. כן!‬ ‫-ברכותיי.‬
‫קיבלנו אישור שההתנתקות הושלמה.‬
‫השלב הבא הוא פריסת המערך הסולארי של וב.‬
‫- ההדמיה הבאה מבוססת על נתונים מנאס"א‬ ‫ומשחזרת את מסעו של וב. -‬
‫וב ימשיך להשתמש בסוללה הפנימית‬ ‫עד לפתיחת המערך הסולארי הייחודי שלו.‬
‫פתיחת המערך הושלמה, ויש אישור שהוא פועל.‬
‫המערך הסולארי נפתח.‬
‫כן!‬
‫טוב מאוד!‬
‫בזמן מסעו ליעד הסופי שלו,‬ ‫כ-1.5 מיליון ק"מ מכדור הארץ,‬
‫הוא ייפרס ע"י בקרי הטלסקופ‬
‫במרכז ניהול המשימה, או מנ"מ בקיצור.‬
‫- מרכז ניהול משימה‬ ‫בולטימור, מרילנד -‬
‫לאורך השבועות הבאים‬
‫וב ימשיך לפרוס את האנטנות,‬ ‫את מגן השמש ואת המראות שלו.‬
‫כל פעולה כזאת היא שלב קריטי ומסובך‬
‫בתהליך הרכבת הטלסקופ, שמשקלו שבע טונות.‬
‫טלסקופ וב נוצר‬ ‫על ידי כמה מהאנשים המבריקים ביותר בעולם,‬
‫וכל האנשים האלה יצפו בו עכשיו במתח.‬
‫אם משהו ישתבש בכל שלב שהוא,‬
‫אין שום דבר שהאנושות יכולה לעשות בנידון.‬
‫כולם מברכים אותנו על השיגור,‬
‫וכולנו מעריכים מאוד את הברכות,‬
‫אבל כולנו יודעים שהחלק הקשה עוד לפנינו.‬
‫פריסת הטלסקופ הזה‬ ‫שקולה לבניית שולחן של איקאה‬
‫ממרחק של 1.5 מיליון ק"מ באופן רובוטי.‬
‫וב נע במהירות של כ-1.5 ק"מ לשנייה.‬
‫הוא יעבור את מסלול הירח בקרוב,‬
‫אז הוא במרחק של כ-370 אלף ק"מ מאיתנו כרגע.‬
‫וב נוסע לנקודה L2,‬
‫למרחק 1.5 מיליון ק"מ מכדור הארץ.‬
‫כשאתה רוצה לראות כוכבים עמומים מכדור הארץ,‬
‫אתה לא מביט בשמי העיר,‬ ‫אתה נוסע לאזור הכפר.‬
‫אז המסע לנקודה L2 מקביל לנסיעה לאזור הכפר.‬
‫זה מקום שבו כוח הכבידה של השמש‬ ‫וכוח הכבידה של כדור הארץ‬
‫יכולים להתאחד וליצור מסלול יציב סביב השמש.‬
‫לאסטרונאוטים של אפולו נדרשו כשלושה ימים‬
‫להגיע מכדור הארץ לירח.‬
‫לנו נדרשים כ-30 ימים להגיע לנקודה L2.‬
‫ובדרך לשם, אנחנו פורסים את הטלסקופ.‬
‫זו הפריסה הראשונה שלי. אני לחוצה.‬
‫בייחוד כי במשימה הזאת‬ ‫אי אפשר לשלוח צוות תיקון.‬
‫אז אם יהיו בעיות או אתגרים,‬
‫נצטרך לטפל בהם בעצמנו.‬
‫מאות אנשים עובדים‬ ‫במרכז ניהול המשימה 24 שעות ביממה,‬
‫בייחוד צוות ניהול הטיסה.‬
‫אנחנו יכולים לתקשר עם הטלסקופ‬
‫ממרכז ניהול המשימה.‬
‫אנחנו שולחים לטלסקופ‬ ‫פקודות או בלוקים של קוד‬
‫ואומרים לו מה לעשות, אילו פעולות לבצע.‬
‫אנחנו לא יכולים לראות‬ ‫את הטלסקופ בחלל, כי הוא רחוק מדי,‬
‫אז אנחנו משתמשים בכלי‬ ‫שיוצר הדמיה תלת-ממדית של הטלסקופ‬
‫ומאפשר לנו לראות את הטלסקופ נפתח.‬
‫אני אישה ממוצא לטיני,‬
‫אז אני חריגה בנוף של התעשייה הזאת.‬
‫לא הייתה שום אישה כמוני‬ ‫שיכולתי לשאוב ממנה השראה.‬
‫התחלתי לעבוד בנאס"א בגיל 19.‬
‫לא ציפיתי להגיע לשם כל כך מהר,‬ ‫למקום כל כך גדול ויוקרתי.‬
‫אבל ברגע שהגעתי לשם,‬ ‫ידעתי שאטביע את חותמי.‬
‫אני מפתחת קוד ונהלים למערכת הפריסה.‬
‫לא משנה איזו פעילות אנחנו מבצעים במסלול,‬
‫כל המערכות האלה‬ ‫צריכות לתפקד ולפעול יחד כאחת.‬
‫- פריסת מגן השמש‬ ‫שלושה ימים לאחר השיגור -‬
‫- נקודות כשל בודדות‬ ‫225 -‬
‫התוכנה עלתה למערכת.‬ ‫הפקודה הראשונה מופיעה בחלונית.‬
‫אפשר להמשיך. הכול תקין.‬
‫קיבלתי. ביצוע קוד.‬
‫שורת הפקודה נראית טוב. יש אישור לבצע.‬
‫מבצעת.‬
‫רוב נקודות הכשל הבודדות נמצאות במגן השמש.‬
‫אם מנגנוני השחרור לא יפעלו,‬ ‫זה יהיה יום רע.‬
‫מנהלת פריסה, המנוע עבר למצב המתנה.‬
‫יש אישור להמשיך.‬ ‫-מבצעת.‬
‫קיבלתי, בוס. אני מרוצה מהמהלך הזה.‬
‫תמשיכו.‬
‫לא משנה כמה בדיקות תעשה,‬
‫בדיוק כמו מצנח,‬ ‫הכול תלוי בטיב הקיפול האחרון שלך.‬
‫ואתה לא יודע אם קיפלת אותו היטב‬
‫עד שאתה קופץ מהמטוס ומושך את החבל.‬
‫יש אישור להתקדם לשלב 031 בקבוצה שש.‬
‫קיבלתי. על הכנף.‬
‫מרכז ניהול, זה נראה טוב. יש אישור להמשיך.‬
‫התקבל אישור. אפשר להמשיך.‬
‫ההליך נראה טוב. יש לך אישור לבצע.‬
‫מבצעת.‬
‫יש אישור לפתיחה.‬
‫התקבל אישור. נראה איך שניהם נפתחים.‬
‫מרכז ניהול, יש אישור לבצע פריסה.‬
‫מבצעת.‬
‫אני יכולה לאשר שכל חמש השכבות של מגן השמש‬ ‫מתוחות לחלוטין.‬
‫כן!‬
‫תודה, מנהלת פריסה.‬
‫ציון דרך משמעותי הושג.‬ ‫כל הכבוד, צוות מגן שמש.‬
‫כל הכבוד.‬
‫בסדר. כל הכבוד, כולם. כל הכבוד.‬
‫זה היה יום טוב.‬
‫היה קשה לחזות מה יקרה, אבל הנה הוא.‬
‫מצנן את הטלסקופ, בדיוק לפי התכנון.‬
‫זה מחזה יפהפה.‬
‫נכון לעכשיו, עקפנו 266‬
‫מתוך 344 נקודות הכשל הבודדות.‬
‫אין סכנה לכשל‬ ‫כי כבר אין צורך במרכיבים האלה. הם עבדו.‬
‫אבל צריך לשמור על ערנות,‬
‫כי עוד לא סיימנו.‬
‫- פריסת המראה הראשית‬ ‫שבועיים לאחר השיגור -‬
‫- נקודות כשל בודדות‬ ‫10 -‬
‫בוקר טוב, תומס.‬ ‫-היי, כולם.‬
‫בוקר טוב.‬ ‫-בוקר טוב.‬
‫טוב לראות אותך.‬
‫התחנות במדריד מוכנות וממתינות להעברה.‬
‫מרכז ניהול, מנהל המבצע מדווח.‬
‫מנהל הפריסה אישר את הפרמטרים.‬ ‫יש אישור להפעיל את המנוע.‬
‫אם הכנפיים של המראה הראשית לא יינעלו,‬
‫הן ירטטו בדרכים לא רצויות,‬
‫והרטט הזה יתבטא בתמונה מטושטשת.‬
‫השלמנו את ההכנות המקדימות,‬
‫אז כעת נתקדם לשלב 046:‬
‫הדלקה והפעלה של SCS-256.‬
‫מנהל המבצע, מנהל הפריסה מדווח.‬ ‫הפרמטרים נראים טוב.‬
‫קיבלתי. המשך בהפעלת המנוע.‬
‫קדימה, תמקם אותה שם.‬
‫תראו, היא מתחילה לצאת.‬ ‫-אפשר לראות אותה זזה.‬
‫טוב, אנחנו כמעט בחצי הדרך, 54 אחוזים.‬
‫תראו.‬
‫היא מתקדמת.‬ ‫-כן.‬
‫תמשיכו.‬
‫תשעים וחמישה אחוזים. תשעים ושישה.‬ ‫-כן.‬
‫זהו זה!‬ ‫-כן.‬
‫ארבע…‬
‫שלוש, שתיים, אחת.‬
‫פריסה מלאה של טלסקופ החלל ג'יימס וב.‬
‫מראה ראשית.‬
‫הצלחנו!‬ ‫-זה יפהפה.‬
‫כן.‬
‫אלוהים אדירים.‬
‫קלי קלות.‬
‫אתה הראשון שחיפשתי.‬
‫דבר איתי. איך אתה מרגיש?‬
‫לאור הביצועים בבדיקות,‬ ‫זה היה מוצלח בהרבה משציפינו.‬
‫היה יפהפה לראות את הכול מתחבר ככה.‬
‫הכול עבר בלי תקלה. זה היה ממש מרגש.‬
‫רציתי לפתוח שמפניה,‬ ‫אבל לצערי אין לי כאן בקבוק, אז…‬
‫אני רוצה לומר לכם‬ ‫עד כמה אני נרגש ושמח כרגע.‬
‫הטלסקופ שלנו פרוס ונמצא במסלול.‬
‫אני מעריך באופן אישי את כל ההקרבה שלכם‬
‫למען הטלסקופ המדהים הזה,‬
‫טלסקופ שכמותו לא נראה מעולם.‬
‫מה ההרגשה לעשות היסטוריה, כולם?‬
‫ההרגשה מדהימה!‬
‫טלסקופ החלל ג'יימס וב‬ ‫השלים את כל הפריסות העיקריות שלו.‬
‫הכול מתקדם בצורה נפלאה.‬
‫זה הטלסקופ הגדול והמורכב ביותר‬ ‫ששלחנו אי פעם לחלל,‬
‫ואנחנו מצפים לתמונות מדהימות.‬
‫חבר'ה, הצלחנו!‬
‫- טלסקופ וב נפרס! -‬
‫קשה לשער איך התמונות הראשונות ייראו.‬
‫אני חוקרת שינויים בגלקסיות לאורך זמן,‬
‫אז אני מתעניינת‬ ‫בהיווצרות של כוכבים בגלקסיות‬
‫ובהיווצרות של חורים שחורים‬ ‫ובשינויים בתהליכים האלה לאורך זמן.‬
‫אז אני מתרגשת במיוחד‬ ‫לראות את תמונות השדה העמוק.‬
‫בשדות העמוקים האלה‬ ‫נוכל לראות את הגלקסיות הרחוקות ביותר.‬
‫אבל הוא נמצא‬ ‫כ-1.5 מיליון קילומטרים מכדה"א,‬
‫ובהחלט עדיין יש הרבה דברים שיכולים להשתבש.‬
‫תמיד יש.‬
‫יש 49 נקודות כשל בודדות‬ ‫שתמיד יישארו בטלסקופ.‬
‫ואם תהיה תקלה‬ ‫באחת מנקודות הכשל הבודדות האלה,‬
‫המשימה כולה עלולה להיכשל.‬
‫- דצמבר 1993 -‬
‫תמונות מטושטשות ומביכות מטלסקופ האבל.‬
‫לפי ההשערות,‬ ‫פגם באחת משתי המראות של הטלסקופ‬
‫אחראי לטשטוש התמונות.‬
‫טלסקופ החלל האבל.‬
‫הפעלנו אותו, והוא לא היה ממוקד.‬
‫אורך המוקד של המראה הראשית היה שגוי.‬
‫זה היה אסון עבור מדענים רבים‬ ‫שציפו לתמונות האלה.‬
‫אני לא מסוגלת לדמיין איזו אכזבה זו הייתה‬ ‫עבור האסטרונומים שעבדו על זה בזמנו.‬
‫זה היה רע.‬ ‫אני זוכרת שאפילו כילדה חשבתי, "אוי, לא!"‬
‫ג'ף, תהיה לך הרבה עבודה.‬
‫כדאי שתדליק את אורות הקסדה.‬
‫רעיון טוב.‬
‫אסטרונאוטים עלו לשם‬ ‫והתקינו רכיב אופטי קטן,‬
‫קצת כמו זוג משקפיים קטן,‬
‫כדי לתקן את אורך המוקד.‬
‫פיקסל בהיר אחד.‬ ‫-ממש שם!‬
‫הנה.‬
‫רואים את הפיקסלים.‬ ‫-הצלחנו!‬
‫הקושי הגדול בווב הוא המרחק שלו מאיתנו.‬
‫אם תהיה בעיה,‬ ‫לא נוכל לשלוח אסטרונאוטים לתקן אותה.‬
‫- שיוור טלסקופ‬ ‫ארבעים ימים לאחר השיגור -‬
‫נבצע שיוור של הטלסקופ.‬
‫בגדול, נמקד אותו מחדש.‬
‫זה תהליך מסובך.‬
‫אין ספק שהתקלה בהאבל‬ ‫רודפת את הצוות הזה כבר עשרות שנים.‬
‫רבים מהמנטורים שלי‬ ‫היו מעורבים בפרויקט האבל,‬
‫וכולם הזהירו אותי מפני יום רע כזה.‬
‫זה ציבורי, זה גלוי לעין כול, זה מכוער,‬ ‫ואתה לא רוצה לעבור דבר כזה.‬
‫אז בשעות האחרונות אספנו נתוני כיול‬
‫כדי לבדוק את מצב הטלסקופ.‬
‫אף אחד מאיתנו עוד לא ראה את זה.‬
‫הנה.‬
‫גלקסיות בכל מקום.‬
‫גלקסיות.‬
‫יש הרבה יותר גלקסיות מאשר כוכבים.‬
‫התמונה יפהפייה וחדה.‬
‫ככה זה אמור להיות.‬
‫חצי שנה לאחר שיגורו‬ ‫של טלסקופ החלל החזק ביותר שאי פעם נוצר,‬
‫הצוות בחדר בקרת הטיסה של טלסקופ החלל וב‬
‫מתכונן לחשיפה הגדולה‬ ‫שאסטרונומים בכל רחבי העולם‬
‫מחכים לה כבר עשרות שנים:‬
‫התמונות הצבעוניות הראשונות מהטלסקופ.‬
‫לדעתך זו הזווית הכי טובה לקבוצה הזאת?‬
‫בדקתי זוויות שונות,‬
‫אבל בגלל שזה בעצם ריבוע,‬ ‫אפשר לעשות כל מה שרוצים.‬
‫נתוני האור האינפרא-אדום‬ ‫מספקים לנו הרבה יותר פרטים‬
‫מאשר נתוני האור הנראה של האבל.‬
‫וכשרואים את התמונות‬ ‫ברור שאי אפשר לפקפק בזה עכשיו.‬
‫הנתונים הגולמיים שאנחנו מקבלים מהטלסקופ‬ ‫מתחילים כתמונה בשחור-לבן.‬
‫ואז אני צולל לתוך הפיקסלים‬
‫ויוצר תמונה צבעונית ומפורטת ככל האפשר.‬
‫כי מהות התפקיד שלי היא לנסות ולחשוף‬
‫את העושר ואת המורכבות של הנתונים‬ ‫בלי לשנות שום דבר בנתונים.‬
‫הכול נמצא שם.‬
‫היקום מתחבא באפלה,‬ ‫ואנחנו צריכים לחשוף אותו.‬
‫הצבעים בתמונה חשובים.‬ ‫יש להם משמעות אסטרופיזיקלית.‬
‫אנחנו עובדים על זה ישירות עם המדענים,‬
‫והם מסבירים לנו מה הם רואים בתמונות האלה.‬
‫זו השכבה האדומה של התמונה,‬ ‫למרות שכרגע היא בשחור-לבן.‬
‫כשאייצר את התמונה הצבעונית, זה יהיה אדום.‬
‫כל גלקסיה מרוחקת שרואים כאן,‬ ‫כל העצמים המטושטשים והעמומים,‬
‫כולם יהיו צבועים באדום ויבלטו לעין.‬
‫ואז אני מוסיף את השכבה הירוקה,‬
‫ועכשיו התמונה נצבעת, ורואים רק אדום וירוק.‬
‫הצבע הירוק שמור בעיקר לגלקסיות קרובות‬
‫וכמובן, לכוכבים.‬
‫וכשאני מוסיף‬ ‫את אורכי הגל הקצרים בצבע כחול,‬
‫התמונה מתעוררת לחיים.‬
‫התמונות האלה יקרות לליבנו כמו ילדים.‬
‫טיפחנו אותן‬
‫והכנו אותן לרגע שבו הן ייחשפו לעולם.‬
‫זה רגע חשוב,‬
‫כי זה לא רק הישג חשוב למדע.‬
‫זה הישג חשוב לאנושות.‬
‫ולדעתי זו תקופה מרגשת מאוד.‬
‫ולכבוד אדיר לי להיות חלק ממשהו חשוב כל כך.‬
‫- יום פרסום התמונה‬ ‫11 ביולי 2022 -‬
‫היום נזכה להבין את היקום בצורה ברורה יותר.‬
‫כן. הנשיא ביידן יחשוף‬
‫את התמונה הצבעונית הראשונה‬ ‫שכולם ציפו לה בכיליון עיניים‬
‫מטלסקופ החלל וב של נאס"א.‬
‫- המטה הראשי של נאס"א‬ ‫וושינגטון הבירה -‬
‫לדעתי כדאי שנתחיל‬ ‫בתמונה שהנשיא יחשוף הערב.‬
‫זה בסדר?‬ ‫-מושלם.‬
‫זו תמונת השדה העמוק הראשונה של וב.‬
‫זו המטרה המקורית שלשמה הטלסקופ נבנה.‬
‫ולדעתנו‬ ‫זו תמונת השדה העמוק ביותר של היקום עד כה.‬
‫אז…‬
‫בבקשה.‬
‫אז…‬
‫את תמונות השדה העמוק מהאבל‬ ‫לקח שבועות לעשות.‬
‫את זה עשינו בכמה שעות.‬
‫מה שאתה רואה…‬ ‫-יפהפה.‬
‫…זה צביר גלקסיות עצום.‬
‫כשאנחנו מסתכלים על מערבולת כזאת,‬ ‫זו גלקסיה שלמה?‬
‫זו גלקסיה שלמה.‬ ‫כמעט כל נקודה שרואים כאן היא גלקסיה.‬
‫יש יותר מ-7,000 בתמונה הזאת.‬
‫גלקסיות שלא…‬ ‫-יש 7,000 בתמונה הזאת?‬
‫כדי להמחיש את גודל השדה הזה,‬ ‫תדמיין שאתה לוקח גרגיר חול‬
‫ומחזיק אותו מולך.‬
‫כן.‬ ‫-זאת הזווית.‬
‫זה שדה זעיר בשמיים.‬
‫ובכל מקום אחר שהסתכלנו עליו‬ ‫השמיים מלאים בגלקסיות.‬
‫אנחנו רואים אותן מייד.‬
‫אתה רואה את הנקודה האדומה שם?‬ ‫-כן.‬
‫זו הגלקסיה הרחוקה ביותר שמצאנו.‬ ‫-אלוהים.‬
‫היא במרחק 13.1 מיליארד שנות אור.‬
‫ואנחנו נציג את זה ב…‬
‫והיקום בן 13.8 מיליארד שנה.‬ ‫-נכון.‬
‫מה תרצה שאגיד לנשיא כשאתאר לו את זה?‬
‫אתה מסתכל על המקור שלנו‬
‫ועל המקור של כל גלקסיה ושל כל כוכב ביקום.‬
‫זו ההיסטוריה שלנו. ממש שם.‬ ‫-זו כל ההיסטוריה שלנו.‬
‫כל ההיסטוריה שלנו נמצאת שם.‬
‫ככל שגודלו העצום של היקום‬ ‫נגלה בפנינו יותר ויותר,‬
‫כך גדל בי הרצון לדעת מי אני ומה אני,‬
‫ואיך אני משתלב בכל זה.‬
‫היום הוא יום היסטורי‬ ‫לאמריקה ולאנושות כולה.‬
‫נזכה לראות‬
‫את האור המתועד העתיק ביותר בתולדות היקום,‬
‫אור מלפני 13 מיליארד…‬
‫תנו לי לומר זאת שוב, 13 מיליארד שנים.‬
‫זה כמעט בלתי נתפס.‬
‫וכעת, הבה נראה את התמונה הראשונה‬
‫מהטלסקופ המופלא הזה.‬
‫- תמונת השדה העמוק הראשונה של וב -‬
‫אלוהים!‬
‫התמונה הראשונה מטלסקופ החלל ג'יימס וב.‬
‫הנה היא!‬
‫גלקסיות עד קצה הזמן. אלוהים.‬
‫בסדר…‬
‫- התגובה שלי למראה אחת התמונות הראשונות‬ ‫מטלסקופ החלל ג'יימס וב -‬
‫זה באמת מדהים.‬
‫אלוהים.‬
‫אין מילים בפי.‬
‫זה לא ייאמן, חברים.‬
‫זה פשוט נפלא.‬
‫אתם רואים את הקשתות?‬ ‫-כן.‬
‫אלה אינסוף צבירי גלקסיות.‬
‫זו תמונה ממש מגניבה. היא יפהפייה.‬
‫אלוהים!‬
‫- בקי סמטהרסט‬ ‫אסטרופיזיקאית -‬
‫נוסף על כך, מחקר מן הסוג הזה נקרא…‬
‫…עם טלסקופ החלל ג'יימס וב…‬
‫תמונות שלא נראו מעולם,‬ ‫והכול הודות לטלסקופ החלל ג'יימס וב.‬
‫זה עורר בי ובעמיתיי תדהמה ואושר צרוף.‬
‫התלהבנו למראה התמונה הזאת.‬
‫ידענו בליבנו שנראה מה קיים שם,‬ ‫יהיה אשר יהיה.‬
‫טלסקופ החלל ג'יימס וב!‬
‫- מרכז החלל גודרד‬ ‫גרינבלט, מרילנד -‬
‫אנחנו מוכנים לחשוף את התמונה שלנו.‬
‫הנה היא לפניכם. זוהי החמישייה של סטפן,‬
‫והיא מרהיבה.‬
‫ג'ובאני, מה דעתך?‬
‫קרני האור בוקעות החוצה.‬
‫זה כמו ערפל.‬
‫- החמישייה של סטפן‬ ‫290 מיליון שנות אור מכדור הארץ -‬
‫- עמודי הבריאה‬ ‫6,500 שנות אור מכדור הארץ -‬
‫"עמודי הבריאה" הוא אזור יצירת כוכבים‬
‫בגלקסיית שביל החלב.‬
‫כל אחת מנקודות האור‬ ‫שאנחנו רואים בתמונה הזו‬
‫היא כוכב הדומה לשמש שלנו.‬
‫כדור הארץ, מערכת השמש שלנו ואפילו אנחנו,‬
‫כולנו נבראנו מאותו החומר‬ ‫שאנחנו רואים בתמונות היפות האלה.‬
‫הברזל בדם שלנו והסידן בעצמות שלנו‬
‫נוצרו מכוכב שהתפוצץ לפני מיליארדי שנים.‬
‫כוכבים צעירים אפופים באבק.‬
‫אנחנו צריכים לראות מבעד לאבק הזה,‬
‫ואור אינפרא-אדום מאפשר לנו לעשות את זה.‬
‫- גלקסיית הפנטום‬ ‫32 מיליון שנות אור מכדור הארץ -‬
‫- ערפילית הטבעת הדרומית -‬
‫זהו כוכב גוסס ברגעי חייו האחרונים.‬
‫- ערפילית הטרנטולה‬ ‫170,000 שנות אור מכדור הארץ -‬
‫התמונה היפהפייה הזאת של גלקסיית הגלגל‬
‫מראה לנו מקרוב מה קורה כשגלקסיות מתנגשות.‬
‫- ערפילית קארינה‬ ‫7,600 שנות אור מכדור הארץ -‬
‫התגליות החדשות של טלסקופ וב‬ ‫בתחום חקר האקזופלנטות פשוט מדהימות.‬
‫לאחרונה התגלה פחמן דו-חמצני בענק גזים‬
‫הנמצא במסלול סביב כוכב דמוי שמש‬ ‫במרחק של כ-700 שנות אור מאיתנו.‬
‫זו הראיה הברורה והמפורטת הראשונה‬ ‫להימצאות פחמן דו-חמצני‬
‫בכוכב לכת מחוץ למערכת השמש.‬
‫אני עדיין המומה מזה.‬
‫זה לא ייאמן. כלומר…‬
‫כן, זה פשוט לא ייאמן.‬
‫לדעתי זה מדגים היטב‬
‫מה בני האדם מסוגלים לעשות‬ ‫כשאנחנו משתפים פעולה למען מטרה טובה.‬
‫יש כל כך הרבה דברים רעים בעולם כרגע.‬ ‫זו תקופה ממש קשה.‬
‫וזה טוב.‬
‫זו קרן אור קטנה בתקופה די אפלה, לדעתי.‬
‫בהחלט.‬
‫וב ממחיש למה אנחנו מסוגלים‬
‫כשאנחנו משתפים פעולה ועושים משהו קשה.‬
‫עשרת אלפים אנשים,‬ ‫כל אחד מהם עם חולשות ועם חוזקות,‬
‫כל אחד מהם עם הרבה סיבות‬ ‫לכך שזה לא אמור לעבוד,‬
‫מתגבשים לצוות מצוין ומצליחים במשימה.‬
‫אם הצלחנו לעשות את זה,‬ ‫דמיינו את כל הבעיות האחרות שנוכל לפתור.‬
‫אז מבחינתי‬ ‫התקווה הזאת נמצאת עכשיו בחלל, כן?‬
‫מפגינה את כוחה בכל יום ויום.‬
‫עשינו היסטוריה כשהצלחנו‬ ‫להביט 13.5 מיליארד שנים אחורה בזמן.‬
‫אני גאה ומלאה בתקווה.‬
‫כי התמונות שחשפנו היום מוכיחות לעולם‬
‫שיש לנו עוד הרבה דברים ללמוד על היקום‬
‫ועל המקום שלנו בו.‬
‫זו רק ההתחלה.‬
‫- טיימס סקוור‬ ‫ניו יורק -‬
‫אני מקווה שאוכל לספר לנכדים שלי‬ ‫שהייתי בצוות שבנה את הטלסקופ‬
‫שפתר את השאלה הגדולה:‬
‫"האם אנחנו לבד ביקום?"‬
‫כל טלסקופ חלל גילה משהו בלתי צפוי.‬
‫אני מקווה שהודות‬ ‫לגודל העצום של טלסקופ ג'יימס וב‬
‫נגלה משהו לגמרי בלתי צפוי.‬
‫בשלהי 2022 גילה וב לראשונה אקזופלנטה:‬
‫כוכב לכת שטרם נצפה עד אז,‬ ‫בגודל דומה לכדור הארץ, במרחק 41 שנות אור.‬
‫הנתונים מטלסקופ החלל ג'יימס וב‬
‫זמינים לשימושו של כל אדם בעולם.‬
‫במקור הצהירה נאס"א‬ ‫כי המשימה תימשך חמש שנים.‬
‫כיום צפי המשימה הוא יותר מעשר שנים.‬